EkBass/fiwiki-20250220-pages-articles huggingface dataset:
Greater Blue Mountains -alue

Greater Blue Mountains -alue () on Unescon maailmanperintökohde Blue Mountains -vuoristossa Australian Uudessa Etelä-Walesissa. Se koostuu 1,03 miljoonasta hehtaarista enimmäkseen metsäistä maastoa syväänuurretulla hiekkakivitasangolla 60-180 kilometriä Sydneystä sisämaahanhttp://www.edu.fi/oppimateriaalit/ihmisenamaailmassa/Maailmanperinto/Kohdeluettelo/Kohteet/Luonto/a.html http://whc.unesco.org/en/list/917. Alueella esiintyy 90 erilaista eukalyptuslajia (13 % maailman kaikista eukalyptuslajeista) ja 114 kotoperäistä sekä 120 kansallisesti harvinaista ja uhanalaista lajia. Kohde on valittu maailmanperintöluetteloon vuonna 2000. == Lähteet == == Aiheesta muualla == * Kohde Unescon maailmanperintöluettelossa Luokka:Unescon maailmanperintökohteet Australiassa Luokka:Uusi Etelä-Wales
Luihin ja ytimiin (albumi)

Luihin ja ytimiin on Mokoma-yhteen kuudes studioalbumi. Se ilmestyi 28. marraskuuta 2007. Albumi on sisällöltään aikaisempien nauhoitusten tapaan suomirock ja death metal-vaikutteista thrash metallia, mutta tällä kertaa (kuten myös Kuoleman laulukunnaat albumilla) on kuultavissa vaikutteita black metallista. == Versiot == Levy julkaistiin kolmena eri versiona. Normaalin digipak-painoksen lisäksi levystä julkaistiin rajoitettu painos, jossa on varsinaisen levyn lisäksi 6-paneeliseksi aukeava kansi, Joonas Brandtin tekemän valokuvakollaasi levyn tekemisestä, yhtyeen vokalistin Marko Annalan ja kitaristin Tuomo Saikkosen analyysit kaikista levyn kappaleista ja musiikkivideo kappaleesta ”Nujerra ihminen”. Kolmen edellisen albumin tapaan Luihin ja ytimiin julkaistiin myös vinyylinä. == Julkaisu ja listamenestys == Mokoma esitteli albumin sen julkaisua edeltävällä viikolla kolmessa livekonsertissa, joissa yhtye soitti koko albumin alusta loppuun. Viimeistä, Tampereen Yo-talolla 24. marraskuuta järjestettyä konserttia oli mahdollista seurata suorana webcast-lähetyksenä Internet-yhteisöpalvelu IRC-Gallerian Mokoma-yhteisön kautta. Jo aiemmissa vuoden 2007 esiintymisissään yhtye soitti albumin kappaleita ”Nujerra ihminen”, ”Entistä ehompi” ja ”Sahalaita”. Levyltä julkaistiin 5. marraskuuta 2007 digisinglenä kappale ”Nujerra ihminen”. Single sijoittui parhaimmillaan Suomen latauslistalla kuudenneksi ja singlelistalla kahdeksanneksi. Luihin ja ytimiin oli julkaisuviikollaan YleX:n viikon albumi. Luihin ja ytimiin meni ilmestyttyään suoraan Suomen albumilistan sijalle yksi. == Kappaleet == Kaikki sanoitukset Marko Annala, kaikki sovitukset Mokoma. # # # # # # # # # # # # == Kokoonpano == * Kuisma Aalto – kitara, kuorohuudot * Marko Annala – laulu, taustalaulu, kuorohuudot * Janne Hyrkäs – rummut, kuorohuudot * Santtu Hämäläinen – basso, kitara (kappaleissa ”Turvaa selusta”, ”Irvikuva” ja ”Ammu, hautaa ja vaikene”), kuorohuudot * Tuomo Saikkonen – kitara, taustalaulu, kuorohuudot === Vierailevat muusikot === * Miitri Aaltonen – kosketinsoittimet, taustalaulu * Jouni Hynynen – kitara (kappaleessa ”Marras”) == Arvostelut == * Desibeli.net: Desibeli.net * Dome.fi: Dome.fi * Helsingin Sanomat: Nyt.fi * Imperiumi.net: Imperiumi.net * Rumba: positiivinenRumba * Soundi: Soundi * V2.fi: V2.fi == Videot == * Nujerra ihminen, ohjaus Vesa-Matti Vainio * Marras == Lähteet == == Aiheesta muualla == * * Luokka:Vuoden 2007 albumit Luokka:Mokoman albumit Luokka:Miitri Aaltosen tuottamat albumit Luokka:Sakara Recordsin albumit
Yhden miehen armeija

Yhden miehen armeija (A Force of One) on vuonna 1979 ensi-iltansa saanut toimintaelokuva. Elokuvan ohjasi Paul Aaron ja pääosassa ovat Jennifer O'Neill ja Chuck Norris. == Juoni == Yhdysvaltain huumekaupan liikevaihto on vuodessa monia miljardeja dollareita. Poliisi on erittäin lähellä paljastaa suurta huumejuttua, mutta rikolliset ovat palkanneet palkkatappajan, tappamaan jokaisen poliisin joka on lähelläkin paljastaa kaiken. Palkkatappajan vaarallisin ase on karate, jossa on hän on lyömätön ja koko ajan kuolee poliiseja tämän hyökkäyksissä. Viimeinen mahdollisuus on pyytää Matt Logan apuun, Vietnamin sodan veteraani ja kuusinkertainen karatemestari. Aluksi Logan ei suostu hommaan, mutta kun hänen poikansa tapetaan hän on valmis kostamaan tälle julmalle palkkatappajalle. == Näyttelijät == == Arvioita == Video-oppaassa vuodelta 1994 Bello Romano kehuu hyviä karatekohtauksia ja juonta, joka ei tunnu liian naiivilta. Hän antaa Yhden miehen armeijalle kolme tähteä viidestä, mikä vastaa sanallista arviota ”hyvä”. == Lähteet == == Aiheesta muualla == * * Leffatykin arvostelu Luokka:Vuoden 1979 yhdysvaltalaiset elokuvat Luokka:Yhdysvaltalaiset toimintaelokuvat Luokka:Yhdysvaltalaiset independent-elokuvat
Yksinäinen susi McQuade

Yksinäinen susi McQuade (Lone Wolf McQuade) on vuonna 1983 ensi-iltansa saanut toimintaelokuva. Elokuvan ohjasi Steve Carver, ja pääosassa on Chuck Norris. Chuck Norris ja David Carradine eivät suostuneet käyttämään stunt-miehiä kohtauksessa, jossa he taistelevat ilmassa, vaikka tuottajat pelkäsivät elokuvan myöhästyvän aikataulustaan sen takia. Myöhemmin Norris on tehnyt samanlaista juonikuviota kuljettavan sarjan, Walker, Teksasista (Walker, Texas Ranger), joka sai ensi-iltansa vuosikymmen myöhemmin elokuvan ilmestymisen jälkeen, vuonna 1993. Sarja kesti aina vuoteen 2001 asti. == Roolit == ==Arvioita== Video-oppaassa vuodelta 1994 Markku Salmi sanoo elokuvan tarjoavan suhteellisen hyvää spagettiwesternmäistä toimintaa ja antaa sille kolme tähteä viidestä, mikä vastaa sanallista arviota ”hyvä”. ==Lähteet== == Aiheesta muualla == === Arvostelut === * Luokka:Vuoden 1983 yhdysvaltalaiset elokuvat Luokka:Yhdysvaltalaiset toimintaelokuvat Luokka:Steve Carverin ohjaamat elokuvat
Kyttä ja koira

Kyttä ja koira (Top Dog) on vuonna 1995 ensi-iltansa saanut toimintakomedia. Elokuvan ohjasi Aaron Norris ja pääosassa on Chuck Norris. == Juoni == Elokuva kertoo poliisista Jake Wilderistä oman tien kulkijasta, joka ei mielestään tarvitse paria. Kuullessaan, että hän saa uuden parin, Jake ei tästä kovinkaan paljon iloitse - ainakaan silloin kun hän kuule että uusi pari on koira, Reno. Ensimmäiseksi tehtäväkseen he saavat tutkia Renon entisen omistajan murhaa. Murhan jäljet johdattavat uusnatsien luokse ja pian alkaa löytyä Jaken ja Renonkin yhteinen sävel. == Näyttelijät == Luokka:Vuoden 1995 yhdysvaltalaiset elokuvat Luokka:Yhdysvaltalaiset toimintakomediat Luokka:Aaron Norrisin ohjaamat elokuvat
Yrittäjyyskasvatus

Yrittäjyyskasvatus on nuorille suunnattua kasvatusta, joka edistää positiivista suhtautumista opiskeluun, työhön ja elämässä menestymiseen ja opettaa niihin liittyviä taitoja. Se voi sisältää yrittäjyyttä, työelämätaitojen vahvistamista ja taloudenhallinnan oppimista. ==Kuvaus== Yrittäjyyskasvatuksen tavoitteena on lisätä yrittäjyyttä yhteiskunnassa. Se on myös osa koulujen opetussuunnitelmia. Yrittäjyys on yrittäjyyskasvatuksen näkökulmasta innovatiivisuutta, hallittua riskinottoa, asioiden tapahtumaan saamista ja omistuksellisuutta. Sen voidaan nähdä koostuvan omaehtoisesta, ulkoisesta ja sisäisestä yrittäjyydestä, jotka yhdessä muodostavat kokonaisvaltaisen kuvan yrittäjyyden ajatuksellisista ja toiminnallisista ulottuvuuksista . Suomen opetusministeriö kuvaa yrittäjyyden yksilön kyvyksi muuttaa ideat toiminnaksi. Yrittäjyys sisältää luovuuden, innovaatiokyvyn ja riskinoton, kyvyn suunnitella ja johtaa toimintaa tavoitteiden saavuttamiseksi. Yrittäjyyskasvatus on OPM - määritelmän mukaan pääasiassa opetushallinnon alalla tehtävää yrittäjyyttä vahvistavaa laaja-alaista työtä, jota tekevät ja toimintaa tukevat opetustoimijoiden ohella myös useat työelämätahot ja järjestöt . Käytännön toimenpiteiden tavoitteena on lisätä myönteistä asennetta yrittäjyyteen, tietojen ja taitojen kehittäminen, uuden yrittäjyyden aikaan saaminen, henkilöstön osaamisen kehittäminen ja yrittäjämäinen toimintatapa. Yrittäjyyskasvatus perustuu elinikäiseen oppimiseen ja verkostomaiseen toimintatapaan . ==Katso myös == * Yrittäjyyskoulutus Suomessa * YES-verkosto ==Lähteet== == Kirjallisuutta == * == Aiheesta muualla == * Kerhokeskus - koulutyön tuki ry * Nuori Yrittäjyys ry * Yrittäjyyskasvatuksen mittaristo *
The Octagon – hiljaiset tappajat

The Octagon – hiljaiset tappajat (The Octagon) on vuonna 1980 ensi-iltansa saanut toimintaelokuva. Elokuvan ohjasi Eric Karson ja pääosassa esiintyvät Chuck Norris, Karen Carlson ja Lee Van Cleef. ==Juoni== Scott Jamesin paha velipuoli Seikura on alkanut kouluttamaan terroristeja ninjoiksi. Pian kaupungissa alkaa tapahtumaan salaperäisiä murhia ja eräs nainen haluaa Jamesin henkivartijakseen. James ei suostu tehtävään, mutta ninjojen murhatessa naisen James epäilee sittenkin ninjojen olevan murhien takana ja lähtee selvittämään asiaa. Pian hänen epäilyksensä saavat vahvistuksen, kun hän kuulee Seikuran olevan kaiken takana. == Rooleissa == ==Arvioita== Uuden Suomen ja Iltalehden yhteisessä videoliitteessä 1983 Aune Kämäräinen piti tuoretta videojulkaisua yksinkertaisena mutta silti juoneltaan sekavana karatetoimintaelokuvana ja videomarkkinoiden ”keskivertokamana”. Video- oppaassa vuodelta 1994 Kari Salminen kutsuu Octagonia ”kelpo väkivaltaelokuvaksi” ja antaa sille kolme tähteä viidestä, mikä vastaa sanallista arviota ”hyvä”. == Kohtelu Suomessa == Valtion elokuvatarkastamo asetti elokuvalle ennakkotarkastuksessa 24.9.1980 ikärajan KK (Kokonaan kielletty), joten elokuvaa ei saanut laillisesti Suomessa levittää eikä esittää. Myöhemmin vuonna 1984 elokuvasta sallittiin K18 ikärajalla leikattu versio ja lopulta vuonna 1995 alkuperäinen, leikkaamaton versio sai tarkastamolta ikärajan K16. ==Lähteet== ==Aiheesta muualla== *Leffatykin arvostelu Luokka:Yhdysvaltalaiset toimintaelokuvat Luokka:Vuoden 1980 yhdysvaltalaiset elokuvat Luokka:Yhdysvaltalaiset independent-elokuvat Luokka:Ninjaelokuvat Luokka:Kokonaan kielletyt elokuvat Suomessa
Suoraa toimintaa

Suoraa toimintaa () on vuonna 1984 ensi-iltansa saanut toimintaelokuva. Elokuvan ohjasi Joseph Zito ja pääosassa on Chuck Norris. ==Juoni== Elokuva kertoo eversti James Braddockista Vietnamin sodan veteraanista, jolla on jäänyt syviä henkisiä arpia tuosta helvetistä. Braddockille annetaan vaarallinen tehtävä johon hän suostuu, hänen täytyy pelastaa amerikkalaisia sotilaita ja tuoda heidät takaisin kotiin. == Näyttelijät == == Arvioita== Ilta-Sanomien Harri-Ilmari Moilasen mukaan "Toimintajännäri sarjatulittaa itsensä pahnanpohjimmaisten joukkoon." Video-oppaassa vuodelta 1994 Sam Inkinen toteaa, ettei elokuva kuormita katsojaa liialla vaatimustasolla ja antaa sille kaksi tähteä viidestä, mikä vastaa sanallista arviota ”keskinkertainen”. == Lähteet == Luokka:Vuoden 1984 yhdysvaltalaiset elokuvat Luokka:Yhdysvaltalaiset toimintaelokuvat Luokka:Elokuvat Vietnamin sodasta Luokka:Joseph Ziton ohjaamat elokuvat Luokka:Cannon Groupin elokuvat
Kuopion Kaupunkilehti

Kuopion Kaupunkilehti oli Kuopion ja Siilinjärven alueella vuosina 2001–2020 ilmestynyt ilmaisjakelulehti. Perjantain ja lauantain aikana jaettua lehteä jaettiin perusjakeluissa n. 55 000 kappaletta. Suurjakeluissa kappalemäärä oli n. 60 000 kappaletta ja se jaettiin lisäksi Kuopion liitoskuntien taajamiin. Lehti oli riippumaton ja puolueeton, sekä Kaupunkilehtien liiton jäsen. Kuopion Kaupunkilehden ja Viikkosavon toimitukset yhdistettiin vuonna 2014. Lehtien yhteisenä päätoimittajana toimi Aija Pirinen. Vuosina 2017–2019 lehti valittiin vuoden kaupunkilehdeksi Sanomalehtien liiton järjestämässä kaupunkilehtikilpailussa. == Lähteet == Luokka:Suomalaiset kaupunkilehdet Luokka:Kuopion media Luokka:Ilmestymästä lakanneet suomalaiset sanomalehdet
Sisäfilee

Sisäfilee eli sisäfile on pala lihaa, joka on leikattu tietystä osasta teuraseläimen ruhosta, useimmin naudasta, lampaasta tai siasta. Se on ruhon murein ja vähärasvaisin osa, sillä esimerkiksi sian sisäfileessä on rasvaa vain 3–5 prosenttia. Sisäfilee on ruhon kyljen puolelta leikattu, luuton fileeselän tai kyljysselän osa, joka naudalla painaa kokonaisena 1–1,5 kg. Fileeselkä on naudan, vasikan tai poron selän takaosassa oleva ruhon paras osa, kun taas kyljysselkä on sian tai lampaan ruhosta saatava osa. Anatomisesti sisäfilee on osa isoa lannelihasta (psoas major), joka ei tee kovin rankkaa työtä eläimen liikkuessa. Siksi se on mureinta lihaa. Naudan sisäfilee on arvostettua herkkua mutta myös kalleinta naudanlihaa. Siitä tehdään pihvejä, paksuja chateaubriandiksi kutsuttuja pihvejä tai sen voi paistaa uunissa kokonaisena. Sen käytetyimpiä kypsyysasteita ovat medium tai sitäkin raaempi kypsennys. Myös porsaan sisäfileettä käytetään monenlaisiin ruokiin ==Lähteet== == Aiheesta muualla == *Pienehkö sivistyssanakirja J.Korpela (aiheesta file vai filee) Luokka:Liha ja lihavalmisteet
Aalia

Aalia, Alia, Aliya, Aliyah (, ) on feminiininen muoto nimestä Ali Behind the name: Aliyah (1), haettu 20.9.2008 . Nimi esiintyy arabiassa, jossa aliya tarkoittaa 'ylevää', 'suurenmoista' - tai hepreassa, jossa se tarkoittaa 'nousemista' Behind the names: Aliyah (2), haettu 20.9.2008 , millä viitataan juutalaisten paluumuuttoon Palestiinaan, alijaan. Profeetta Muhammedin vävyn Alin nimenä Aliyah on yleinen muslimien keskuudessa, mutta on levinnyt myös yleisempään käyttöön muualla, jossa sitä pidetään alkuperältään islamilaisena Aalia baby name meanings, haettu 20.9.2008 . Digi- ja väestötietoviraston tietojen mukaan Suomessa oli vuoden 2021 loppuun mennessä ollut kirjoilla noin 59 Aalia-nimistä naista ja alle 20 miestä. Alia-nimisiä naisia on noin 129 ja miehiä alle 25, Alya-nimisiä on alle 47 henkilöä. Aalia on myös sukunimi. http://www.imdb.com/name/nm1782150/ == Tunnettuja Aalioita == === Sukunimi === *Nila Aalia, näyttelijä ==Lähteet== *Väestörekisterikeskus === Viitteet === ==Aiheesta muualla== *Aalia baby name meanings Luokka:Etunimet Luokka:Sukunimet
Invasion U.S.A.

Invasion U.S.A. on vuonna 1985 ensi-iltansa saanut Cannon Filmsin tuottama yhdysvaltalainen toimintaelokuva. Elokuvan ohjasi Joseph Zito ja sen pääosassa on Chuck Norris. Se valmistettiin Atlantan suuralueella Georgiassa ja Fort Piercessä, Floridassa. Miamin maamerkit, kuten Dadeland Mall ja Miracle Mile voidaan nähdä elokuvassa. Vuoden 1986 elokuva Teloittaja (Avenging Force) oli alun perin tarkoitettu jatko-osaksi, kunnes Chuck Norris kieltäytyi osallistumasta. Sen sijaan se tehtiin erillisenä elokuvana, jossa päähahmoilla on samat nimet ja jonka pääosassa oli Michael Dudikoff. ==Juoni== Terroristi Rostov suunnittelee levittävänsä kauhua Yhdysvaltoihin, mutta ennen lopullista suunnitelma toteuttamista hän yrittää tappaa entisen vihollisensa Matt Hunterin. Entinen CIA-agentti asuu nykyisin Floridan suolla. Rostov lähtee joukkoineen tuhoamaan Hunterin kodin ja olettaa miehen olevan myös kuollut räjähdyksen seurauksena. Hunter kuitenkin selviää räjähdyksestä ja hyväksyy CIA:n antaman tehtävän napata Rostov. Hunterilla on vain yksi vaatimus; tappaa Rostov ja lopettaa sen seurauksena lopullisesti roiston terrorismin. == Näyttelijät == == Lähteet == ==Aiheesta muualla== * *Leffatykin arvostelu Luokka:Vuoden 1985 yhdysvaltalaiset elokuvat Luokka:Yhdysvaltalaiset toimintaelokuvat Luokka:Joseph Ziton ohjaamat elokuvat Luokka:Cannon Groupin elokuvat
Leonid Hurwicz

Leonid Hurwicz (21. elokuuta 1917 Moskova, Venäjä - 24\. kesäkuuta 2008 Minneapolis, Minnesota, Yhdysvallat) oli yhdysvaltalainen taloustieteen emeritusprofessori Minnesotan yliopistossa. Hän oli ensimmäisiä mekanismin suunnittelun tutkijoita sekä peliteorian soveltajia taloustieteessä. Tästä työstä hänet palkittiin taloustieteen Nobelin palkinnolla vuonna 2007.Leonid Hurwicz Encyclopedia Britannica Hurwicz oli 90 vuoden ikäisenä vanhempi kuin kukaan aikaisemmista taloustieteen tai varsinaisen Nobel-palkinnon saajista.Nobel Media: Leonid Hurwicz - Facts Hän oli liian hauras matkustamaan Ruotsiin mutta sai palkintonsa suurlähettiläältä Yhdysvalloissa. Hurwicz sai taloustieteen Nobelin Eric Maskinin ja Roger Myersonin kanssa työstä epätäydellisten markkinoiden analysointimenetelmien parissa. Heidän työnsä on auttanut kehittämään menetelmän resurssien allokointiin, joka ottaa huomioon saatavilla olevan informaation sekä osallistujien kannustimet. == Lähteet == ==Aiheesta muualla== *Leonid Hurwiczin kotisivu *Lehdistötiedote: The Sveriges Riksbank Prize in Economic Sciences in Memory of Alfred Nobel 2007 * Luokka:Nobelin taloustieteen palkinnon saajat Luokka:Yhdysvaltalaiset taloustieteilijät Luokka:Vuonna 1917 syntyneet Luokka:Vuonna 2008 kuolleet
Nokia 7610

Nokia 7610 on Nokian valmistama matkapuhelin. Se painaa 118 g ja sen mitat ovat 108,6 × 53 × 18,7 mm. Puhelimessa on yhden megapikselin kamera ja sillä on mahdollista kuvata kymmenen minuutin mittaisia videoita sekä muokata niitä. Puhelimessa on MP3-soitin ja puhelimen soittoääneksi voi valita myös oman MP3-äänen.http://www.gsmarena.com/nokia_7610-703.php == Katso myös == * Luettelo Nokian tuotteista ==Lähteet== == Aiheesta muualla == * Käyttöohjeet * Nokia 7610 - Tuki Luokka:Nokian matkapuhelimet Luokka:Vuoden 2004 matkapuhelimet
Gobustanin kansallispuisto

Gobustanin kansallispuisto on kansallispuisto Azerbaidžanissa Qobustanin länsiosassa noin 60 kilometriä Bakusta lounaaseen. Kansallispuisto perustettiin vuonna 1966, jolloin alue julistettiin Azerbaidžanin luonnonhistorialliseksi maamerkiksi. Tarkoituksena oli suojella alueen esihistoriallisia kalliopiirroksia, mutatulivuoria ja kaasukivialueita. == Kalliopiirrokset == Kansallispuistossa on kolmella alueella noin 6 000 kalliopiirrosta, jotka ovat peräisin 4 000 vuoden ajalta. Alueilla on myös jälkiä asutuksesta ja hautapaikoista. Asukkaat elivät alueella märkänä aikana, joka seurasi viimeistä jääkautta, aina myöhäispaleoliittiselta kaudelta keskiajalle. Kalliopiirrosalueet valittiin Unescon maailmanperintöluetteloon vuonna 2007.Gobustan Rock Art Cultural Landscape == Soivat kivet == Gobustan on ainoa paikka maailmasta, josta löytyy soivia kiviä (Gaval Dash). Kivet saavat aikaan tamburiinia muistuttavan äänen osuessaan koveraan kallioon. Kivet ovat muodostuneet alueen ilmaston, öljyn ja kaasun uniikista yhdistelmästä.The Rock Engravings of Gobustan == Mutatulivuoret == pienoiskuva|oikea|Mutatulivuori Gobustanin kansallispuistossa. Mutatulivuoria on maailmassa yhteensä noin 1000. Näistä lähes 400 sijaitsee Azerbaidžanin rannikkoalueella. Vaikka tulivuoret eivät koskaan kasva tavanomaisten tulivuorien kokoiseksi, läpimitaltaan ne voivat olla jopa kilometrin pitkiä ja satoja metrejä korkeita. Yleensä mutatulivuoret ovat kuitenkin huomattavasti pienempiä. Suurimmat mutatulivuoret sijaitsevat Azerbaidžanissa. Ne ovat nimeltään Boyuk Khanizadagh ja Turaghai. Noin 20 vuoden välein mutatulivuori purkautuu syvällä maan alla luoden suuren räjähdyksen. Yleensä räjähdykset eivät ole vaarallisia ihmisille, koska mutatulivuoret sijaitsevat tarpeeksi kaukana asutuksesta.Azeri mud volcano flares == Lähteet == == Aiheesta muualla == * Kohde Unescon maailmanperintöluettelossa * Qobustan petroglyphs * Museum under open sky Luokka:Arkeologiset kohteet Azerbaidžanissa Luokka:Azerbaidžanin kansallispuistot Luokka:Unescon maailmanperintökohteet Azerbaidžanissa Luokka:Kalliokuvat Luokka:Azerbaidžanin esihistoria
Serra de airesinpaimenkoira

Serra de airesinpaimenkoira () on portugalilainen paimen- ja vahtikoira, joka tunnetaan kotimaassaan myös nimellä "apinakoira". Se oli vuonna 2019 kotimaassaan kahdeksanneksi suosituin portugalilainen rotu."Registos 2019". Clube Português de Canicultura. Viitattu 29.2.2020. == Ulkonäkö == Serra de airesinpaimenkoira on keskikokoinen ja sen runko on pitkä. Ulkonäöltään rotu muistuttaa erehdyttävästi pyreneitten- ja katalonianpaimenkoiria. Serra de airesinpaimenkoiran pää on voimakas ja leveä, ei pitkä eikä pyöreä. Karva on pitkää, sileää ja hieman lainehtivaa. Rodulla ei ole aluskarvaa eikä alusvillaa. Kuva:Cao de Serra de Aires600.jpg|musta Kuva:DocFile Serra.jpg|black & tan Kuva:Portuguese Sheepdog brown & tan.jpg|brown & tan == Luonne ja käyttäytyminen == Serra de airesinpaimenkoira on hyvin uskollinen omistajalleen, mutta vieraita kohtaan se voi olla varautunut. Rotu on hyvin älykäs ja eloisa. Serra de airesinpaimenkoiria käytetään seura-, vahti- ja harrastuskoirina. Paimenkoirana se on hyvin kestävä ja väsymätön työskentelijä. Se on hyvin sopeutunut Portugalille tyypilliseen vaihtelevaan ilmastoon.Serra de airesinpaimenkoira. Suomen Kennelliitto, 21.10.2010. Viitattu 3.2.2020. == Alkuperä == Rotu on kotoisin Mira de Airen pikkukaupungissa sijaitsevan Serra de Airesin alueelta , missä se on perinteisesti paimentanut ja vartioinut lampaita, vuohia, sikoja, nautoja ja hevosia. Sitä on esiintynyt Serra de Airesin vuoristoalueella ainakin 1900-luvun alusta alkaen, ja erään teorian mukaan se olisi saanut alkunsa katalonianpaimenkoiran ja pyreneittenpaimenkoiran välisestä risteytyksestä. Yleisemmin uskottu teoria on kuitenkin, että vuonna 1909 Manuel Inácio de Castro Guimarães toi Ranskasta brienpaimenkoiria paimentamaan lampaita tiluksilleen. Koska nämä eivät sopeutuneet portugalilaiseen ilmastoon ja maastoon, hän risteytti ne paikallisten paimenkoirien - mahdollisesti aiemmin mainittujen pyreneittenpaimenkoiran ja katalonianpaimenkoiran - kanssa. 1920-luvun loppupuolella serra de airesinpaimenkoira yleistyi sekä Serra de Airesin että Alentejon alueilla, ja vuonna 1932 Portugalin Kennelliitto tunnusti sen virallisesti. 1970-luvulla rotu harvinaistui huomattavasti kotialueensa kaupungistumisen ja modernin teknologian saapumisen myötä ja oli lähes kuolla sukupuuttoon. 1980-luvulla se jalostettiin seurakoiramaisemmaksi, minkä myötä se alkoi saavuttaa suosiota Portugalin esikaupunkien keskiluokan keskuudessa. Vuonna 1996 FCI tunnusti rodun, mutta siitä huolimatta se on edelleen harvinainen kotimaansa ulkopuolella. Nykyisin se on jopa Portugalissa lähes pelkästään seurakoiran roolissa, ja vain muutama harva yksilö enää työskentelee alkuperäisessä tehtävässään. == Lähteet == *Kennelliiton rotumääritelmä (pdf) ===Viitteet=== Luokka:FCI 1 Lammas- ja karjakoirat (paitsi sveitsinpaimenkoirat) Luokka:Paimenkoirat Luokka:Portugalilaiset koirarodut
Kalervo Hovi

Arvo Kalervo Hovi (13. syyskuuta 1942 Oulu – 10. heinäkuuta 2021 Turku) oli filosofian tohtori ja Turun yliopiston yleisen historian professori. Hänen erikoisalaansa oli kansainvälisten suhteiden historia ja Puolan historia, mutta hän julkaisi myös Baltian maiden historiaa käsitteleviä teoksia, muun muassa Tallinnan ravintolakulttuurista maailmansotien välisenä aikana. Hovin väitöskirja vuodelta 1975 käsitteli Ranskan Itä-Euroopan liittopolitiikan tulkintaa ensimmäisen maailmansodan lopussa ja jälkeen. Hovi opiskeli Turun yliopistossa 1963–1975. Hän oli Oulun yliopiston historian apulaisprofessori 1979–1983 ja Turun yliopiston yleisen historian apulaisprofessori 1983–1986. Hovi toimi vuodesta 1986 Turun yliopiston yleisen historian professorinaFacta 2001, Täydennysosa 1990, WSOY 1990, s. 280. Hän jäi virasta eläkkeelle 2007.Yleinen historia, emeritukset, utu.fi ==Julkaisut== *Alliance de revers: stabilization of France’s alliance policies in East Central Europe 1919–1921 / by Kalervo Hovi ; [transl. by Kaija and Gary London] Turun yliopisto, 1984 * Baltian historia / Vilho Niitemaa, Kalervo Hovi, 2. täyd. p., Tammi, 1991 *Cordon sanitaire or barriére de l’est?: the emergence of the new French eastern European alliance policy 1917–1919 / Kalervo Hovi [Tekijä], 1975 (väitöskirja) *Estland in den Anfängen seiner Selbständigkeit: die Tagebuchaufzeichnungen des dänischen General konsuls in Reval Jens Christian Johansen 13.12.1918–29.5.1919 Turun yliopisto, 1976 *Eurooppalaisten talonpoikaissotien typologia: keski- ja uuden ajanvaihde [uudenajan vaihde] / Kalervo Hovi [Oulun yliopisto], 1982 *Interessensphären im Baltikum: Finnland im Rahmen der Ostpolitik Polens 1919–1922 / Kalervo Hovi ; [uebers. von Christian Krötzl] Suomen historiallinen seura, 1984 *Puolan historia / Kalervo Hovi, Otava, 1994 *Ranska: suurvallasta Euroopan rakentajaksi / Kalervo Hovi, Tuula Koskenniemi, Tarmo Kunnas, Painatuskeskus, 1993 *Viinasodasta kynttiläiltoihin: Tallinnan ravintolakulttuurin historia 1918–1940 / Kalervo Hovi Kirja-Aurora, 2002 ==Lähteet== * (Ei toimi enää) ===Viitteet=== Luokka:Suomalaiset historioitsijat Luokka:Turun yliopiston professorit Luokka:Suomalaiset professorit Luokka:Vuonna 1942 syntyneet Luokka:Vuonna 2021 kuolleet
Lohikäärmeen tie

Lohikäärmeen tie (Way of the Dragon, ) on vuonna 1972 ensi-iltansa saanut taisteluelokuva. Elokuvan ohjasi Bruce Lee ja hän näyttelee myös pääosaa. ==Juoni== Elokuva kertoo Roomassa asuvasta Chenistä joka pitää pientä ravintolaa. Mafia kuitenkin uhkaa lopettaa Chenin toimeentulot ja toimettomana hän pyytää apua hongkongilaiselta sedältään ja niinpä hän lähettää Chenin avuksi Tang Lungin. Kukaan ei ota aluksi tosissaan heikon oloista Tangia, mutta seuraavalla vierailullaan mafian jäsenet kokevat elämänsä yllätyksen kun huomaavat Tangin taistelutaidot ja tämän tappavat potkut ja lyönnit. Mafiapomo pyytää paikalle karatemestari Coltin jonka uskotaan voittavan Tangin ottelussa kuolemaan saakka. == Näyttelijät == ==Palkinnot== ===Voitetut=== *Golden Horsen elokuvajuhlat **1973 Paras leikkaus: Yao Chung Chang ==Aiheesta muualla== *Leffatykin arvostelu Luokka:Vuoden 1972 elokuvat Luokka:Hongkongilaiset toimintaelokuvat Luokka:Kungfuelokuvat Luokka:Concord Production Inc.
Oriveden Ponnistus

Oriveden Ponnistus on vuonna 1908 perustettu yleisseura, jonka lajivalikoimaan kuuluvat yleisurheilu, suunnistus, hiihto, uinti ja lentopallo. Seura on menestynyt parhaiten naisten Lentopallon SM-liigassa, jossa OrPon liigajoukkue on ollut useasti mitaleilla aina 1990-luvun puolivälistä lähtien. ==Naisten lentopallo== Lentopallo otettiin seuran lajiohjelmaan 1950-luvulla. Ensimmäisen kerran seura saavutti pääsarjatason paikan 1979. Kausi 2016–2017 oli seuran 31. pääsarjakausi. Seura on voittanut SM-kultaa vuonna 1997, hopeaa vuosina 1998, 2005, 2008, 2009, 2011 ja 2014 sekä pronssia vuosina 1981, 2004, 2007, 2010, 2016 ja 2017Lentopallokirja 2013–2014 (PDF), s. 198, 199, 221, 222. Suomen Lentopalloliitto. Viitattu 8.4.2014.. Suomen cupin joukkue voitti vuosina 1996, 1997 ja 2018. Kaudella 2011–2012 ja 2012–2013 OrPo sijoittui Suomen Cupissa toiseksi. ===Saavutukset=== * SM-kultaa 1997 ** SM-hopeaa 1998, 2005, 2008, 2009, 2011, 2014 ** SM-pronssia 1981, 2004, 2007, 2010, 2016, 2017 * Suomen Cupin voitto 1996, 1997, 2018 == Lähteet== == Aiheesta muualla == *Seuran kotisivu *Naisten lentopallojoukkueen kotisivu Luokka:Suomalaiset lentopalloseurat Luokka:Orivesi
Vigan

Vigan on viidennen luokan kaupunki Ilocos Surin provinssissa Filippiineillä. Se on provinssin pääkaupunki. Kaupunki sijaitsee Luzonin saaren länsirannikolla Etelä-Kiinan meren rannalla. Kaupungissa on noin 50 000 asukasta (2010). == Historiaa == Kahdessa kirjeessä kenraalikuvernööri Guido de Lavezares mainitsee Espanjan kuninkaalle Filip III:lle: "Tuntuisi parhaalta lähettää kapteeni Don Juan de Salcedo 70-80 miehen kanssa Los Ilocanon rannikolle Bigan-nimisen joen rannalle". Salcedo lähti purjehdukselle Manilasta 20. toukokuuta 1572 ja saapui Viganiin 12. kesäkuuta 1572. Menestyksekkäiden pohjoiseen suuntautuneiden tutkimusmatkojen jälkeen Salcedo perusti paikalle kaupungin nimellä "Villa Fernandina de Vigan" Filipin nelivuotiaan pojan prinssi Ferndinandin mukaan.http://www.vigancity.gov.ph/content/view/31/150/ == Barangayt == Vigan on hallinnollisesti jaettu 39 barangay'hin. * Ayusan Norte * Ayusan Sur * Barangay I (Pob.) * Barangay II (Pob.) * Barangay III (Pob.) * Barangay IV (Pob.) * Barangay V (Pob.) * Barangay VI (Pob.) * Barraca * Beddeng Laud * Beddeng Daya * Bongtolan * Bulala * Cabalangegan * Cabaroan Daya * Cabaroan Laud * Camangaan * Capangpangan * Mindoro * Nagsangalan * Pantay Daya * Pantay Fatima * Pantay Laud * Paoa * Paratong * Pong-ol * Purok-a-bassit * Purok-a- dakkel * Raois * Rugsuanan * Salindeg * San Jose * San Julian Norte * San Julian Sur * San Pedro * Tamag * Barangay VII * Barangay VIII * Barangay IX (Cuta) == Vigan maailmanperintöluettelossa == Vigan valittiin Unescon maailmanperintöluetteloon vuonna 1999. Kaupunki on parhaiten säilynyt Espanjan siirtomaakaupunki Aasiassa. Sen arkkitehtuuri on saanut kulttuurisia vaikutteita niin Filippiineiltä, Kiinasta kuin Euroopastakin.http://whc.unesco.org/en/list/502 == Lähteet == == Aiheesta muualla == * Kaupungin kotisivut * Kohde maailmanperintöluettelossa Luokka:Filippiinien kaupungit Luokka:Unescon maailmanperintökohteet Filippiineillä
Silmä silmästä (vuoden 1981 elokuva)

Silmä silmästä () on vuonna 1981 ensi-iltansa saanut toimintaelokuva. Elokuvan ohjasi Steve Carver ja pääosissa ovat Chuck Norris ja Christopher Lee. ==Tarina== Elokuva kertoo sanfranciscolaisesta poliisista Sean Kanesta, joka joutuu parinsa kanssa väijytykseen ja Kanelle tärkeä työpari kuolee. Tämän seurauksena Kane ja hänen pomonsa Stevens suuttuvat toisilleen ja Kane näkee parhaaksi lopettaa koko työnsä poliisina. Tämän jälkeen Kanella on enää vain yksi tehtävä: etsiä työparinsa murhaaja, keinoja kaihtamatta. Eräs Kanen tuntema reportteri tapetaan ja Kane huomaa näissä kahdessa murhassa jotakin samaa. ==Rooleissa== ==Vastaanotto== Video-oppaassa vuodelta 1994 Bello Romano luonnehti Silmää silmästä päteväksi ja tutusti potkivaksi taistelupätkäksi ja antoi sille kaksi tähteä viidestä, mikä vastaa sanallista arviota ”keskinkertainen”. ==Lähteet== ==Aiheesta muualla== * Leffatykin arvostelu Luokka:Yhdysvaltalaiset toimintaelokuvat Luokka:Vuoden 1981 yhdysvaltalaiset elokuvat Luokka:Yhdysvaltalaiset independent-elokuvat Luokka:Steve Carverin ohjaamat elokuvat
Jättihauki

Jättihauki (Esox masquinongy) on suurikokoinen pohjoisamerikkalainen sisävesikala, haukien heimon suurin laji. Sen normaali pituus on 70–120 senttimetriä, mutta se voi kasvaa jopa kaksimetriseksi. Toisin kuin Suomessakin yleisellä hauella (Esox lucius) sen pohjaväri on vaalea ja kuviointi tumma. == Levinneisyys == Jättihaukia tavataan Pohjois-Amerikassa Isojenjärvien ja Mississippin vesistöissä. Sitä on istutettu myös muihin Pohjois-Amerikan vesistöihin. == Elintavat ja lisääntyminen == Jättihauki suosii kirkasvetisiä, runsaskasvisia vesistöjä, koska se saalistaa sukulaistensa tavoin väijyksistä. Se syö kaloja sekä toisinaan myös vesilintuja, sammakoita ja vesinisäkkäitä. Se itse on suosittu saalis vapaa- ajan kalastajille. Jättihaukien kutuaika on maalis-huhtikuussa. Ne kutevat vuosittain samoille paikoille rannikkovesiin, koiraat ensin ja naaraat perässä. Jättihauki voi myös risteytyä hauen kanssa. Risteymä on hedelmätön.Tiger Muskie (Esox masquinongy x Esox lucius) New Jersey State == Lähteet == == Aiheesta muualla == *ITIS: Esox masquinongy *University of Michigan, Animal Diversity Web (ADW): Esox masquinongy, Allegheny River pike Luokka:Hauet
Eva Cederström

Eva Kristina Cederström (15. syyskuuta 1909 Tampere – 1. kesäkuuta 1995) oli suomalainen taidemaalari. == Taide == Cederströmin tuotanto koostuu öljymaalauksista, vesiväritöistä, grafiikasta, sekatekniikasta sekä pastelleista. Hänen töidensä tunnuspiirteitä ovat kuulaan siniset, kubistiset ja pelkistetyt maalaukset. Erilaiset siniset värisävyt hallitsivat Cederströmin maalauksia niin, että voidaan puhua hänen lempiväristään. Myöhempinä vuosina teosten värivalikoima vaalentui ja muuttui valoisaksi. Teokset ovat tunnusomaisesti hallittuja ja muodollisesti niukkoja. Kubistiset piirteet tulivat hänen taiteessa olennaisemmaksi 1960-luvun alussa. Se näkyy töissä kuvapinnan koruttomuutena ja selkeytenä. Kubismi oli Cederströmille keino jäsentää tilaa, esimerkiksi maisemissa talot ovat hallitsevia. == Koulutus ja ura == Cederström opiskeli samaan aikaan Tove Janssonin kanssa samalla maalariluokalla Suomen Taideyhdistyksen piirustuskoulussa. He ottivat monet askeleet taiteilijanuralla samaan aikaan, kuten yksityisnäyttelyt, ensimmäiset ateljeet ja lisäksi he saavuttivat ensimmäiset palkintonsa samoina vuosina. Cederström ja Jansson olivat luokkansa ainoat naiset ja näyttelyarvosteluissa saatettiin huomata heidän sukupuolensa taiteen sijaan. Molemmille maalaaminen oli kuitenkin se kaikkein tärkein asia, mitä he elämässään halusivat tehdä. Suurin osa maalariluokasta, Cederström mukaan lukien, oli keväällä 1935 tyytymätön vastuuopettaja William Lönnbergin opetukseen. He äänestivät jaloillaan ja lähtivät pois koulusta. Cederström ja Jansson viettivät kevätlukukauden maalaten yksityisesti vuokratuissa vierekkäisissä ateljeissa. Vuonna 1951 hän opiskeli Pariisissa Académie André Lhotessa ja Académie de la Grande Chaumièressa Pariisissa 1951. Cederström debytoi taiteilijana Helsingissä 1938 ja voitti samana vuonna ensimmäisen palkinnon dukaattikilpailussa. Hän toimi opettajana Vapaassa taidekoulussa 1947–1948 ja Suomen Taideakatemian koulussa 1965–1974. Cederström sai Pro Finlandia -mitalin vuonna 1959, valtion taidepalkinnon 1980 ja professorin arvonimen 1982. Cederströmin arkisto lahjoitettiin Kuvataiteen keskusarkistolle vuonna 2003. == Perhetausta == Cederströmin vanhemmat olivat filosofian tohtori Emil Cederström ja Katri Cederström, o.s. Kopsa. Hänen tyttärensä on elokuvaohjaaja Kanerva Cederström. ==Lähteet== ==Kirjallisuutta== * ==Aiheesta muualla== * * * Eva Cederströmin töitä Kansallisgallerian kokoelmissa * FNG Research -lehden artikkeli "'I could give up everything to live only for painting' – Eva Cederström’s Career and Artist Identity 1927–39" Luokka:Suomalaiset professorin arvonimen saaneet Luokka:Pro Finlandia -palkitut Luokka:Suomalaiset taidemaalarit Luokka:Vuonna 1909 syntyneet Luokka:Vuonna 1995 kuolleet
Jääkärin morsian (vuoden 1931 elokuva)

Jääkärin morsian on Kalle Kaarnan ohjaama suomalainen elokuva vuodelta 1931. Se perustuu Sam Sihvon samannimiseen näytelmään. Pääosissa olivat Hanna Taini ja Tauno Palo. Elokuva kuvattiin talvella 1931 Helsingissä ja Hangossa. Risto Orko ohjasi Jääkärin morsiamesta oman versionsa vuonna 1938. Tauno Palo (alkuteksteissä nimellä Tauno Brännäs) esiintyi ensimmäisessä elokuvaroolissaan. Hän oli toiminut teatterissa iltanäyttelijänä eikä ollut ollut edes avustajana yhdessäkään elokuvassa. Elokuvaa pidettiin vuosikymmeniä kadonneena, sillä sen uskottiin tuhoutuneen tulipalossa. Elokuvasta löytyi muutamia keloja helsinkiläisestä kellarista vuonna 1990. Kahdeksasta kelasta löytyivät 1, 3–6 ja 8, viimeksi mainittu ilman ääntä.Suomen kansallisfilmografia 1, s. 484 Vuonna 1997 Yhdysvalloista lähetettiin täydellinen esityskopio elokuvasta. ==Juoni== On vuosi 1915, ja viisi suomalaista miestä hiihtää Ruotsiin Pohjanlahden kautta tarkoituksena päästä Saksaan saamaan jääkärikoulutusta. Miesten joukossa on 27. jääkäripataljoonaan kuuluvat Martti ja Kalpa, jotka joutuvat mukaan taisteluihin. Reservissä joukot viettävät vapaa-aikaansa Kulta-ankkuri -nimisessä kahvilassa, jonka omistaa Sonja Strand. Sonjan kapteenimies palvelee Venäjän armeijassa, ja Sonjalla on suhde paroni von Lichtensteiniin, joka käyttää naista hyväkseen ja vakoilee Venäjälle kayttäen sanansaattajanaan juutalaista Isakia. Sabina, joka on Varsovan oopperan tanssijatar, on kadonneita vanhempia etsiessään joutunut pakkotyövankeuteen. Paroni Lichtenstein löytää hänet ja tuo Sonjan luo. Strand palkkaa hänet tanssijaksi kahvilaansa, ja Sabinasta tulee suosittu vetonaula. Erään tanssin jälkeen hän tutustuu Marttiin, ja heidän välilleen syntyy romanssi. Martin pataljoona joutuu takaisin rintamalle, kun venäläiset valmistelevat suurhyökkäystä. Taistelussa Martti haavoittuu ja venäläisten joukossa oleva Sonjan mies kuolee. Kun Martti on toipunut vammoistaan, hän lähtee tiedusteluretkelle ja löytää Strandin ruumiin ja sen vierestä muistikirjan ja Sonjan valokuvan. Isakin välittämät vakoilupaperit joutuvat Sonjalle, joka kieltäytyy enää avustamasta paronia, joka on tehnyt hänestä "kunniattoman aviovaimon". Martti palaa rintamalta ja antaa Sonjalle hänen miehensä muistikirjan. Sonja tekee itsemurhan: jäähyväisviestissään hän pyytää Marttia huolehtimaan Sabinasta ja varoittaa paronista ja Isakista. Martti löytää vakoilupaperit ja lähtee ilmoittamaan Sonjan kuolemasta. Von Lichtenstein onnistuu kuitenkin lavastamaan Martin syylliseksi ryöstömurhaan. Paroni uskottelee Sabinalle tämän isän olevan sairaana ja aikoo viedä Sabinan mukanaan. Von Lichtensteinin vakoilutehtävä on tällä välin paljastunut ja Martti vapautetaan. Hän menee pelastamaan Sabinan paronilta, joka vangitaan. ==Näyttelijät== ==Lähteet== * Luokka:Vuoden 1931 suomalaiset elokuvat Luokka:Suomalaiset mustavalkoelokuvat Luokka:Suomalaiset draamaelokuvat Luokka:Suomalaiset näytelmiin perustuvat elokuvat Luokka:Kalle Kaarnan ohjaamat elokuvat
Kanerva Cederström

Eva Kanerva Cederström (s. 22. huhtikuuta 1949 Helsinki) Viitattu 25.11.2013 on suomalainen elokuvaohjaaja, joka on tehnyt erityisesti dokumenttielokuvia. Vuonna 2001 hänet palkittiin elokuvataiteen valtionpalkinnolla. Cederström toimi Helsingin Taideteollisessa Korkeakoulussa dokumenttielokuvan professorina vuosina 2003–2010. Hänen äitinsä oli taidemaalari Eva Cederström. ==Ohjauksia== Vuonna 1988 Cederström ohjasi dokumenttielokuvan Lenin-setä asuu Venäjällä, joka palkittiin Tampereen elokuvajuhlilla kotimaisen kilpailun pääpalkinnolla. Vuonna 1989 ilmestyi Laila Kinnusesta kertova tv-dokumentti Laila, jonka Cederström käsikirjoitti ja ohjasi yhdessä Riikka Tannerin kanssa. Vuonna 1991 Cederström palkittiin jälleen Tampereen elokuvajuhlilla parhaasta kotimaisesta elokuvasta Kaksi enoa. Cederströmin muita ohjauksia ovat muun muassa Tove Janssonin ja Tuulikki Pietilän maailmanympärimatkasta kertova Pietilän kuvaamaan kaitafilmimateriaaliin perustuva Matkalla Toven kanssa (1993). Vuonna 1998 valmistui Cederströmin ja Riikka Tannerin dokumenttielokuva Haru – yksinäisten saari, joka perustui Janssonin ja Pietilän vuosina 1970–1991 kuvaamaan kaitafilmimateriaaliin. Cederström palasi Janssonin ja Pietilän matkoihin jälleen vuonna 2004 elokuvaesseellä Tove ja Tooti Euroopassa. Vuonna 1994 ilmestyi Cederströmin ohjaus Työttömän pöytäkirja, joka oli työttömän naisen päiväkirjaan pohjautuva dokumenttielokuva. Se palkittiin ilmestymisvuonna Suomen elokuvakontaktin Kettu-palkinnolla. Siperian vankileireistä kertova Trans-Siberia - Merkintöjä vankileireiltä ilmestyi vuonna 1999. Cederströmin viimeisin ohjaus Erikoisia tapauksia on vuodelta 2008. ==Palkinnot ja tunnustukset== *elokuvataiteen valtionpalkinto 2001 *DocPoint-festivaalin Aho & Soldan -elämäntyöpalkinto 2014Kanerva Cederströmille elämäntyöpalkinto, Yle.fi uutiset 2.1.2014 *taiteilijaeläke 2015 ==Lähteet== ==Aiheesta muualla== * *Kanerva Cederström (twitter.com) Luokka:Suomalaiset elokuvaohjaajat Luokka:Suomalaiset professorit Luokka:Vuonna 1949 syntyneet Luokka:Elävät henkilöt
Matti Summanen

Matti Summanen (s. 24. helmikuuta 1937 Taipalsaari) on suomalainen kirjailija, opettaja ja kriitikko. Summanen valmistui kansakoulunopettajaksi 1961 ja toimi luokanopettajana eläkkeelle jäämiseensä saakka 1998. Summanen aloitti kirjailijan uransa romaanilla Haukka lentää (1971) jolla hän voitti myös J. H. Erkon palkinnon. Summasen romaanit käsittelvät sodan vaikutusta ihmisten elämään ja sukupolvien välisiä ristiriitoja. Vantaalla asuva Summanen on naimisissa kirjailija Anelma Järvenpää-Summasen kanssa. Hän on toiminut kirjoittajakouluttajana pitäen kirjoittajakursseja useissa kansanopistoissa ja Joutsenon Taidekesä-tapahtumissa. Näyttelijä Petteri Summanen on Matti Summasen veljenpoika. == Teoksia == * Haukka lentää, romaani. Weilin+Göös 1971 * Sano minulle hellä sana, romaani. Weilin+Göös 1972 * Rauhankokous, kuunnelma. 1975 * Eron jälkeen, tv-dramatisointi. 1977 * Yksinään, tv- dramatisointi. 1978 * Kostoa koko elämä: kapteeni Juhani Salosen kolme perhettä, romaani. Weilin+Göös 1979 * Tane on tullut, romaani. Kirjayhtymä 1984 * Näytelmäkirja Lauri ja Minna, aiheena kirjailija Lauri Leskinen. Kustannuskiila 1984 == Palkinnot == * I palkinto Weilin+Göösin romaanikilpailussa 1971 * J.H. Erkon palkinto 1972 == Lähteet == * Suomen kirjailijat tietokanta * Summasen kotisivut Luokka:Suomalaiset kirjailijat Luokka:Suomalaiset opettajat Luokka:Suomalaiset kirjallisuuskriitikot Luokka:Vuonna 1937 syntyneet Luokka:Elävät henkilöt
Jalkanaula

Jalkanaula (engl. foot-pound, ft⋅lb) on amerikkalainen energian mittayksikkö, joka kuvaa energiaa, joka kuluu yhden naulan nostamiseen yhden jalan korkeuteen maan painovoimassa. 1 jalkanaula on 1,35581795 joulea. == Lähteet == Luokka:Energian yksiköt Luokka:Matematiikkaan, fysiikkaan tai kemiaan liittyvät artikkelit
Newtonsekunti

Newtonsekunti (tunnus Ns, N s tai N*s) on SI-järjestelmän mukainen impulssin ja liikemäärän yksikkö. Newtonsekunnin suuruinen impulssi syntyy, kun newtonin suuruinen voima vaikuttaa kappaleeseen sekunnin ajan. Luokka:Liikemäärän yksiköt
Galois’n ryhmä

Matematiikassa Galois’n ryhmä on ryhmä, joka liittyy tietyntyyppisiin kuntalaajennuksiin. Kuntalaajennusten tutkiminen Galois’n ryhmien ja niihin liittyvien polynomien avulla on nimeltään Galois’n teoria. Teoria ja ryhmät on nimetty Évariste Galois’n mukaan. ==Määritelmä== Olkoon E F:n kuntalaajennus. Tarkastellaan kaikkien E/F:n automorfismien joukkoa. Tämä muodostaa ryhmän funktioiden yhdistämisen suhteen ja sitä merkitään Aut(E/F). Jos E/F on Galois’n laajennus, sanotaan, että Aut(E/F) on kyseisen laajennuksen Galois’n ryhmä ja sitä merkitään yleensä Gal(E/F). ==Kirjallisuutta== * Luokka:Ryhmäteoria Luokka:Galois’n teoria
Jason White

Jason White (s. 11. marraskuuta 1973 Little Rock, Arkansas) on yhdysvaltalainen muusikko. Hän on tullut tunnetuksi muun muassa Pinhead Gunpowder -yhtyeen jäsenenä, avustajana Green Dayn keikoilla ja myös the Network -yhtyeessä (salanimellä Balducci). White on ollut neljällä Green Dayn musiikkivideolla: Ensin When I Come Aroundilla (1994), seuraavaksi Wake Me Up When September Endsillä (2005) Working Class Herolla (2007) ja viimeisimpänä "21 Guns" (2009). Hän omistaa Green Dayn keulakuvan Billie Joe Armstrongin kanssa levy-yhtiön Adeline Records ja vaatelinjan Adeline Streetin. == Yhtyeet == * Numbskulz (kitara, 1988) * Step By Step (laulu, 1989–1990) * Chino Horde (basso, 1990–1993) * Fishwagon (kitara/laulu, 1991) * Monsula (kitara, 1992) * Pretty (basso, 1993) * Sixteen Bullets (basso, 1994) * Pinhead Gunpowder (kitara/laulu, 1995-) * The Big Cats (basso/laulu, 1996–2000; kitara/laulu, 2000-) * Green Day (kitara, 1998-) * The Influents (kitara/laulu, 1999–2003) * The Kicks (kitara, 2000–2004) * The Network, salanimellä Balducci (kitara, 2003-) Luokka:Yhdysvaltalaiset kitaristit Luokka:Yhdysvaltalaiset laulajat Luokka:Vuonna 1973 syntyneet Luokka:Elävät henkilöt
Kaimar Saag

Kaimar Saag (s. 5. elokuuta 1988 Viljandi, Viron SNT, Neuvostoliitto) on virolainen jalkapalloilija, joka on kotimaansa lisäksi pelannut seuratasolla Tanskassa, Ruotsissa, Norjassa ja Färsaarilla. Hän pelaa hyökkääjänä. Ennen siirtymistään tanskalaiseen Silkeborgiin tammikuussa 2008 Saag pelasi SK Kirm Suure-Jaanissa, JK Viljandi Kodugaasassa ja FC Levadiassa. Kaudella 2007 hän oli Levadiasta lainassa JK Tallinna Kaleville. Hän on voittanut Levadiassa Viron cupin vuonna 2005. Saag on kuulunut Viron maajoukkueeseen. Pelejä hän on maajoukkueurallaan pelannut 46. Maaottelumaaleja hän on tehnyt kolme, joista ensimmäisen Färsaaria vastaan EM-karsinnoissa 11. elokuuta 2010. == Lähteet == * Kaimar Saagin esittely FC Levadian sivuilla === Viitteet === Luokka:Virolaiset jalkapalloilijat Luokka:Vuonna 1988 syntyneet Luokka:Elävät henkilöt
Tarmo Kink

Tarmo Kink (s. 6. lokakuuta 1985 Tallinna, Viron SNT, Neuvostoliitto) on virolainen jalkapalloilija, joka on pelannut muun muassa englantilaisessa Middlesbroughin joukkueessa hyökkääjänä. Ennen siirtymistään Englantiin kaudeksi 2010 Kink pelasi FC Levadiassa, Győri ETO FC:ssa, FC Viimsissa, SC Real Tallinnassa, JK Narva Transissa ja kaksi vuotta venäläisessä huippuseurassa FK Spartak Moskovassa. Viron maajoukkueessa Kink pelasi 82 maaottelua ja teki niissä kuusi maalia vuosina 2004–2014. == Lähteet == * Uutinen Tarmo Kinkin siirosta Middlesbroughiin === Viitteet === Luokka:Virolaiset jalkapalloilijat Luokka:Vuonna 1985 syntyneet Luokka:Elävät henkilöt
Rakel Laakso

Rakel Regina Emilia Laakso (o.s. Kivekäs, myös Raakel Laakso, 2. huhtikuuta 1904 Helsinki – 9. maaliskuuta 1985 Helsinki) oli suomalainen näyttelijä. Hän näytteli elokuvissa varsinkin 1950-luvulla. Hän teki merkittävän teatteriuran 1923–1970 muun muassa Tampereen Työväen Teatterissa. Hän näytteli kesäisin Pyynikin kesäteatterissa. Laakso opiskeli Suomen Näyttämöopistossa ja työskenteli Oulun työväenteatterissa kauden 1923–1924. Seuraavalla kaudella 1924–1925 hän toimi Turun Työväen Teatterissa, kausina 1925–1928 Viipurissa, kausina 1928–1930 Helsingin kansanteatterissa ja kaudella 1931–1932 Kotkassa. Vuonna 1927 hän avioitui Uuno Laakson kanssa ja sai Risto-nimisen pojan. Aviomies toivoi vaimonsa jäävän kotiäidiksi, joten hän jätti näyttämöt 29-vuotiaana. Myöhemmin perhe muutti aviomiehen kotiseudulle Hollolan Paimelaan. Rakel Laakso palasi 1940-luvun puolimaissa teatteriin ja toimi vakituisena näyttelijänä Suomen työväenteatterissa 1947–1953 ja Tampereen Työväen Teatterissa 1953–1969. Kansannaisten tulkitsijana hän esitti vuosina 1943–1962 kolmisenkymmentä filmiroolia, joista tunnetuin on Oprin (1954) nimiosa. Elokuvauran jälkeen Laakso näytteli vuosina 1962–1970 Kaijan äitiä televisiosarjassa Heikki ja Kaija. Laaksolle myönnettiin Pro Finlandia -mitali 1958. Hän sai kolme Jussi-palkintoa, 1950 elokuvan Maija löytää sävelen naissivuosasta, 1953 elokuvan Kolmiapila naispääosasta, 1955 elokuvan Opri naispääosasta, 1959 parhaasta naissivuosasta elokuvassa Punainen viiva ja 1962 elokuvan Kun tuomi kukkii naispääosasta. Laakson hauta on Malmin hautausmaalla Helsingissä. ==Lähteet== == Aiheesta muualla == * Luokka:Suomalaiset näyttelijät Luokka:Pro Finlandia -palkitut Luokka:Jussi-palkinnon saajat Luokka:Vuonna 1904 syntyneet Luokka:Vuonna 1985 kuolleet
Polydektes

Polydektes () oli kreikkalaisessa mytologiassa Serifoksen kuningas, Magneen ja nimettömäksi jääneen najadin poika.Apollodoros, Bibliotheke ('Kirjasto') 1.9.6 (engl. käännös). Polydektes rakastui Danaeen, jonka hänen veljensä Diktys oli pelastanut luokseen, mutta ei voinut saada tätä tämän pojan Perseuksen vartuttua aikuiseksi. Niin hän kokosi ystävänsä, ja teeskennellen keräävänsä myötäjäisiä Hippodameiaa varten, vaati näitä tuomaan hänelle hevosia häälahjaksi. Perseuksella, joka eli kalastajan suojissa, ei hevosia ollut, joten hän ilmestyi hoviin tyhjin käsin. Sen sijaan hän lupasi tuoda kuninkaalle mitä tahansa tämä haluaisi. Polydektes lähetti Perseuksen tällöin noutamaan Medusan päätä, jonka Perseus oli itse maininnut aiemmin olevan mahdollista toivoen pääsevänsä tästä eroon. Samalla hän painotti, ettei Perseus voisi tulla takaisin ilman päätä.Apollodoros, Bibliotheke ('Kirjasto') 2.4.2 (engl. käännös). Kun Perseus lopulta palasi Serifokseen gorgon pää mukanaan, hän joutui huomaamaan, että hänen poissa ollessaan hänen äitinsä ja Diktys olivat joutuneet pakenemaan temppeliin Polydekteen väkivaltaisuuden vuoksi. Raivoissaan tästä hän syöksyi palatsiin, jossa Polydektes, yllättyneenä edes näkevänsä Perseusta enää koskaan, ei uskonut, että hän todellakin olisi surmannut Medusan. Tällöin Perseus otti säkistään gorgon pään esiin kehottaen heitä katsomaan todistetta, jolloin sekä kuningas että tämän avustajat kivettyivät niille sijoilleen.Apollodoros, Bibliotheke ('Kirjasto') 2.4.3 (engl. käännös).Ovidius, Muodonmuutoksia v.236-249 (engl. käännös). == Lähteet == Luokka:Kreikkalainen mytologia